2023.4.19.
HU
Az Európai Unió Hivatalos Lapja
L 104/35
AZ EARMARKING RENDSZER
Először, feltételezésre kerül, hogy a műveleteket egy nemzeti központi bankkal (NKB) hajtják végre olyan rendszerben, amelyben minden fedezeti eszköz egy meghatározott ügylethez van hozzárendelve (earmarking rendszer).
A fedezetként mobilizált eszközöket naponta kell értékelni.
A kockázatkezelési rendszer így a következőképpen írható le (lásd még az alábbi 2.
táblázatot):
1.
2022. szeptember 21-én az ügyfél fedezett hitelügyletet köt az NKB-val, amely az »A« eszközből 50,6 millió eurónyit kap.
Az »A« eszköz egy fix kamatozású és 1–2. szintű hitelminőségi besorolással rendelkező fedezett kötvény 2026. december 21-i lejárattal.
A lejáratig hátralevő futamidő négy év, így a haircut 2,5 %.
Azon a napon az »A« eszköz piaci ára a referenciapiacon 101,61 %, amely tartalmazza a kuponszelvényen felhalmozódott kamatot.
Az ügyfélnek olyan mennyiségű »A« eszközt kell szolgáltatnia, amely a 2,5 % haircut levonása után meghaladja a kiosztott 50 millió euro összeget.
Ezért az ügyfél 50,6 millió euro névértékben szállít »A« eszközt, amelynek kiigazított piaci értéke azon a napon 50 129 294 euro.
2.
2022. szeptember 22-én az ügyfél visszavásárlási megállapodást köt az NKB-val, amely 21 millió euro értékű »A« eszközt (piaci ár: 101,21 %, haircut: 2,5 %) és 25 millió euro értékű »B« eszközt (piaci ár: 98,62 %) vásárol.
A »B« eszköz változó kamatozású és 1–2. szintű hitelminőségi besorolással rendelkező államkötvény, amelyre 1,5 % haircutot alkalmaznak.
Azon a napon az »A« és »B« eszközök haircuttal kiigazított piaci értéke 45 007 923 euro, amely tehát meghaladja a szükséges 45 000 000 euro összeget.
3.
2022. szeptember 22-én újraértékelik a 2022. szeptember 21-én kezdeményezett irányadó refinanszírozási művelet fedezeti eszközeit.
A 101,21 %-os piaci árral az »A« eszköz haircuttal kiigazított piaci értéke még mindig az alsó- és felsőküszöbérték-összegek között van.
Következésképpen az eredetileg mobilizált fedezetet úgy tekintik, hogy az fedezi a kezdeti likviditás összegét, és az 1 736 euro felhalmozódott kamatot is.
4.
2022. szeptember 23-án újraértékelik a fedezeti eszközöket: az »A« eszköz piaci árfolyama 99,50 %, a »B« eszközé 97,95 %.
A 2022. szeptember 21-én kezdeményezett irányadó refinanszírozási művelet felhalmozódott kamata 3 472 euro, a 2022. szeptember 22-én kezdeményezett hosszabb lejáratú refinanszírozási műveleté 1 563 euro.
Ennek következtében az »A« eszköz haircuttal kiigazított piaci értéke az első tranzakcióban 915 147 euróval kevesebb lesz, mint a fedezendő tranzakciós összeg (vagyis a nyújtott likviditás + a felhalmozódott kamat), és alatta marad a 49 753 455 eurós alsóküszöbérték-szintnek is.
Az ügyfél 950 000 euro névértékben »A« eszközt bocsát rendelkezésre, amely a 2,5 %-os haircutnak a 99,50 %-os árfolyamon alapuló piaci értékből történő levonása után helyreállítja a biztosítékkal való fedezettség megfelelő szintjét.
Az NKB-k a fedezetkiegészítési felhívást értékpapír helyett készpénzben is kérhetik.
A második tranzakciónál szükség van fedezetkiegészítési felhívásra is, mert az e tranzakcióban használt fedezeti eszközök kiigazított piaci értéke (44 492 813 euro) az alsó küszöbérték (44 776 555 euro) alatt van.
Ezért az ügyfél 550 000 eurónyi »B« eszközt szolgáltat, amelyeknek haircuttal kiigazított piaci értéke 530 644 euro.
5.
2022. szeptember 26-án a fedezeti eszközöket újraértékelik, de ez a 2022. szeptember 21-én és 22-én kötött ügyletek vonatkozásában nem eredményez fedezetkiegészítési felhívást.
2022. szeptember 27-én a 2022. szeptember 22-én kezdeményezett hosszabb lejáratú refinanszírozási művelet fedezeti eszközeinek újraértékeléséből kiderül, hogy a nyújtott fedezetek haircuttal kiigazított piaci értéke meghaladja a felső küszöbértéket, ezért az NKB 300 000 euro névértékű »B« eszközt visszajuttat az ügyfélnek.
Amennyiben az NKB-nak az ügyfél részére a második tranzakcióval kapcsolatban pótfedezetet kell fizetnie, ezt a pótfedezetet meghatározott esetekben ki lehet egyenlíteni az ügyfél által az NKB-nak az első tranzakció kapcsán fizetett fedezettel.
Ennek eredményeképpen csak egy fedezeti elszámolásra kerül sor.
6.
2022. szeptember 28-án az ügyfél visszafizeti a 2022. szeptember 21-én kezdeményezett irányadó refinanszírozási művelet alapján biztosított likviditást, beleértve a 12 153 euro felhalmozódott kamatot.
Az NKB 51 550 000 euro névértékű »A« eszközt szolgáltat vissza.